Morski golubovi
Morski golubovi (Myliobatidae) je porodica raža, riba sa hrskavičavim skeletom, rušljoriba. Tijelo im je široko i ima oblik romba. Grudna peraja ne obuhvataju glavu kao kod pravih raža i žutulja, već ona slobodno štrči i njuška je zaobljena. Koža je gola, bez krljušti i sluzava. Imaju jedno leđno peraje uz koje je prisutna otrovna bodlja testerasto nazubljena. Rep je u obliku biča i dugačak. Predstavnik ove porodice je golub kostir ili morski orao (Myliobatis aquila) koji na repu ima snažan trnoliki nastavak u vezi sa otrovnom žljezdom. Može da dostigne širinu od 1,5 m. Živi na muljevitom i pjeskovitom tlu Atlanskog okeana, Sredozemnog i Jadranskog mora. Pored roda Myliobatis, porodici morskih golubova pripadaju i rodovi: Rhinoptera Pteromylaeus Aetobatus Aetomylaeus Manta Mobula